જિંદગીની સલામતી માટે વાહનચાલકો માટે હેલ્મેટ પહેરવો અને સીટ બેલ્ટ બાંધવા સહિતના અનેક નિયમો છે, પણ વાહનચાલકો જ નિયમો પાળતા નથી અને બેદરકારીમાં કયારેક મહામૂલી જિંદગી ગુમાવવી પડે છે. દીવના સ્થાનિક પ્રશાસને લોકોની જિંદગી બચાવવા અન્ય સત્તાધીશો માટે એક પ્રેરણારૃપ નિર્ણય લીધો છે. દીવના ટ્રાન્સપોર્ટ વિભાગના ડેપ્યુટી ડાયરેક્ટર અપૂર્વ શર્માએ એવો આદેશ જારી કર્યો છે કે ટુ વ્હીલરના ચાલકે જો હેલ્મેટ પહેર્યો હશે તો જ તેને પેટ્રોલ પમ્પ પરથી પેટ્રોલ આપવામાં આવશે. પેટ્રોલ પમ્પ ધારકોને પણ આ આદેશની નકલ મોકલવામાં આવી છે. જો પેટ્રોલ પમ્પ સંચાલકો આ નિયમનો ભંગ કરશે અથવા તો કોઈ ટુ વ્હીલર ચાલક આ નિયમ નહીં પાળે તો તેની સામે દંડ સહિતની કામગીરી કરવામાં આવશે.